Document ID: 32001R1621

Komisjoni määrus (EÜ) nr 1621/2001,
8. august 2001,
millega muudetakse määrust (EÜ) nr 1661/1999 põllumajandustoodete puhul nõutava ekspordisertifikaadi ja nende tollipunktide loendi osas, kus saab deklareerida tooteid ühenduses vabasse ringlusse lubamiseks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. märtsi 1990. aasta määrust (EMÜ) nr 737/90 kolmandatest riikidest pärinevate põllumajandussaaduste ja -toodete imporditingimuste kohta pärast Tšernobõli tuumaelektrijaamas toimunud avariid [1] viimati muudetud määrusega (EÜ) nr 616/2000 [2] eriti selle artiklit 6,
ning arvestades järgmist:
(1) Kolmandatest riikidest pärinevate põllumajandussaaduste ja -toodete imporditingimusi pärast Tšernobõli tuumaelektrijaamas toimunud avariid käsitleva nõukogu määruse (EMÜ) nr 737/90 üksikasjalikke rakenduseeskirju kehtestava komisjoni 27. juuli 1999. aasta määruse (EÜ) nr 1661/1999 [3] (muudetud määrusega (EÜ) nr 1627/2000 [4] artikli 1 lõike 3 punktis b nähakse ette, et kõnealuse määruse I lisas loetletud tooteid võib sihtliikmesriigis vabasse ringlusse lubamiseks deklareerida üksnes teatavates tollipunktides. Määruse (EÜ) nr 1661/1999 III lisas on esitatud nende tollipunktide loend.
(2) Pidades silmas Saksamaa pädevate asutuste palvet, on asjakohane lisada loendisse mitu Saksamaa territooriumil asuvat tollipunkti.
(3) 2000. aasta juunis korraldas Veterinaar- ja Toiduamet inspekteerimiskäigu Bulgaarias, et kohapeal hinnata toiduainete ja eelkõige metsaseente radioaktiivse saastatuse kontrollimiseks kasutatavaid vahendeid ja meetmeid.
(4) Kõnealuse käigu aruandes soovitatakse muuta määruse (EÜ) nr 1661/1999 II lisas sätestatud ekspordisertifikaati tagamaks, et sõltumatu ja volitatud isik võtab ühendusse eksportimiseks mõeldud seenesaadetistest representatiivseid proove.
(5) Seetõttu tuleks määrust (EÜ) nr 1661/1999 vastavalt muuta.
(6) Käesolevas määruses sätestatud meetmed on määruse (EMÜ) nr 737/90 artikli 7 kohaselt asutatud komitee arvamusega kooskõlas,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1661/1999 muudetakse järgmiselt:
1) II lisa asendatakse käesoleva määruse I lisas esitatud tekstiga;
2) III lisa asendatakse käesoleva määruse II lisas esitatud tekstiga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. august 2001

Labels: 3
14
18
6